ΓΡΑΠΤΗ ΕΡΩΤΗΣΗ E-0798/00

υποβολή: Sami Nar (PSE) προς την Επιτροπή

(16 Μαρτίου 2000)

Θέμα: Ανακοίνωση της Επιτροπής σχετικά με τους στρατηγικούς της στόχους 2000-2005 και με το πρόγραμμα εργασίας της για το έτος 2000(έγγραφο (2000) 154 τελικό)

1. Στην εισαγωγή της η Επιτροπή κάνει μνεία του εκσυγχρονισμού του κοινωνικού μας προτύπου.

α) γιατί θεωρεί ότι η μεταρρύθμιση του κράτους προνοίας είναι απαραίτητη;

β) Με ποιόν τρόπο πρέπει να εκσυγχρονισθεί αυτό το κράτος ώστε να βασίζεται στην αλληλεγγύη (mldr) να παραμένει δίκαιο, στοργικό και αλληλέγγυο, μέσα σ’ ένα κλίμα ιδιαίτερα προσεκτικό ως προς τα δημόσια οικονομικά;

2. Στο πλαίσιο του Συμφώνου για τη σταθερότητα η Επιτροπήποστηρίζει ότι είναι έτοιμη ναποβάλει προτάσεις για να εμβαθύνει και να διευρύνει το πεδίο ελέγχουστα δημόσια οικονομικά.

α) Τί εννοεί με την εμβάθυνση και την διεύρυνση του ελέγχου της;

β) Ποιά μέτρα προτίθεται να λάβει;

Απάντηση του κ. Prodi εξ ονόματος της Επιτροπής

(13 Ιουνίου 2000)

1. α) Η Επιτροπή παρουσίασε τους λόγους για τους οποίους κρίνει ότι είναι απαραίτητος ο εκσυγχρονισμός των συστημάτων κοινωνικής προστασίας στην ανακοίνωσή της της 14ης Ιουλίου 1999 Συντονισμένη στρατηγική για τον εκσυγχρονισμό της κοινωνικής προστασίας(1).

β) Οι ανάγκες μεταρρύθμισης καθώς και οι ακριβείς τρόποι ποικίλουν από το ένα κράτος μέλος στο άλλο. Ωστόσο, η Επιτροπή κρίνει ότι οι βασικές προκλήσεις τις οποίες αντιμετωπίζουν τα συστήματα κοινωνικής προστασίας είναι οι ίδιες σε όλα τα κράτη μέλη. Επομένως, η Επιτροπή κρίνει ότι μπορεί να είναι χρήσιμο να καθιερωθεί στενότερη συνεργασία στον τομέα της κοινωνικής προστασίας που θα βασίζεται στην ανταλλαγή εμπειριών, τις αμοιβαίες διαβουλεύσεις και την αξιολόγηση των πρόσφατων πολιτικών εξελίξεων με σκοπό να βρεθούν οι καλύτερες πρακτικές. Η Επιτροπή δεν προτίθεται επομένως να συστήσει τρόπο εκσυγχρονισμού που θα ισχύσει για όλα τα κράτη μέλη. Ωστόσο, κρίνει ότι οι μεταρρυθμίσεις θα πρέπει να συμβάλουν στον θεμελιώδη στόχο της Κοινότητας να εξασφαλισθεί υψηλό επίπεδο απασχόλησης και κοινωνικής προστασίας (άρθρο 2 της συνθήκης ΕΚ).

2. α) Η Επιτροπή και το Συμβούλιο ολοκληρώνουν την αξιολόγηση των ενημερωμένων προγραμμάτων σταθερότητας και σύγκλισης. Τα προγράμματα αυτά επιβεβαιώνουν ότι σχεδόν όλα τα κράτη μέλη βρίσκονται κοντά στην εκπλήρωση του βασικού στόχου του Συμφώνου σταθερότητας και ανάπτυξης μέχρι το 2002, δηλαδή την επίτευξη προϋπολογισμών σχεδόν ισοσκελισμένων ή πλεονασματικών. Η πρόοδος αυτή τονίζει την αποτελεσματικότητα του πλαισίου ευρώ και γι’ αυτόν το λόγο η Επιτροπή δεν έχει καμία πρόθεση ναποβάλει πρόταση για την τροποποίηση του Συμφώνου σταθερότητας και ανάπτυξης.

Επιπλέον, η Επιτροπή κρίνει ότι δενπάρχει ανάγκη για στενή παρακολούθηση του προϋπολογισμού των κρατών μελών. Με ευνοϊκές προοπτικές ανάπτυξης, πρέπει να δοθεί στενή προσοχή σεποκείμενες εξελίξεις του προϋπολογισμού για να εξασφαλισθεί ότι δεν θαπάρξει κυκλική χαλάρωση της θέσης του προϋπολογισμού. Επιπλέον, καθώς οι προϋπολογισμοί προσεγγίζουν επίπεδα ισοσκελισμού, θαπάρχει ευρύτερο πεδίο για περικοπή φόρων. Η Επιτροπή αναγνωρίζει τη σημασία της μείωσης του φορολογικού βάρους στην Κοινότητα, ιδίως για το εργατικό δυναμικό που βρίσκεται στο κατώτερο σημείο της μισθολογικής κλίμακας. Ωστόσο, η Επιτροπή και το Συμβούλιο, όταν αξιολογούν προτάσεις για περικοπές φόρων που θαποβληθούν σε μελλοντικά προγράμματα σταθερότητας και σύγκλισης, θα πρέπει να εξασφαλίζουν ότι τηρούνται πάντοτε οι δεσμεύσεις του Συμφώνου σταθερότητας και ανάπτυξης.

Επίσης, όπως έχει ζητήσει το πρόσφατο ειδικό Ευρωπαϊκό Συμβούλιο της Λισσαβώνας πρέπει να δοθεί μεγαλύτερη προσοχή στην ποιότητα και τη διατηρησιμότητα των δημόσιων οικονομικών. Έχει ήδη γίνει μία αρχή για το θέμα της διατηρησιμότητας. Η Επιτροπή εργάζεται δραστήρια σε συνεργασία με την επιτροπή οικονομικής πολιτικής για την ανάπτυξη συγκρίσιμων προβολών συντάξεων μέχρι το 2050.

β) Η Επιτροπή έχει δημοσιεύσει έκθεση για τα δημόσια οικονομικά στην ΟΝΕ2(2). Η μελέτη αυτή παρέχει ενδελεχή ανάλυση της επίδοσης του προϋπολογισμού το 1999 και βραχυπρόθεσμη πρόβλεψη για το 2000. Παρέχει επίσης συνολική αξιολόγηση των μεσοπρόθεσμων στόχων και στρατηγικών του προϋπολογισμού που περιλαμβάνονται στα ενημερωμένα προγράμματα σταθερότητας και σύγκλισης. Επίσης η έκθεση περιλαμβάνει λεπτομερή εξέταση της λειτουργίας του Συμφώνου σταθερότητας και ανάπτυξης κατά τον πρώτο χρόνο ισχύος του. Τέλος, περιλαμβάνει σε βάθος αξιολόγηση των φορολογικών συστημάτων και των πραγματικών φορολογικών συντελεστών στην Κοινότητα, που αποτελούν στοιχείο-κλειδί της ποιότητας των δημόσιων οικονομικών.

(1) COM(1999)347 τελικό.

(2) SEC(2000)849.